ka ka ka ka ka ka ka ka nb ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka xmf ka xmf sv ka ka ka en en sv fr de de fr fr fr sv en fr en ja fr de fr es nb fr de en en sv de de fr en fr it fr en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en ka ka en en en ka ka ka ka ka en en en en
სექტემბერი | 2010 | გორგილაძის ბლოგი
სექტემბერი 28, 2010 | gorgiladze
ყოველთვის, როდესაც ჩხუბზე, გაწევ – გამოწევასა და გარჩევაზე მომესმება რაიმე, მაშინვე წარმომიდგება სურათი როგორ მიახლოვდება ჩემი ერთი შორეული ნაცნობი სასოწარკვეთილი სახით და მთხოვს მას და  სოსოს ჩხუბში დავეხმარო. . . მოიცადეთ, ჯერ სად ხართ.
მაშინ ჯერ სათვალეს არ ვატარებდი, არც მაინცდამაინც გამოსული ბიჭი მეთქმოდა და თან ვაზისუბნელი ვიყავი (ახლაც ვარ), მეოთხესპირველელი. ეხუმრებით? ოთხმოცდაათიანებში ყველა უბანში რომ ადამიანურად – დანებითა და იარაღებით ჩხუბობდნენ „შაიკები“, ჩვენთან ეგეთი გარჩევები „ლიმონკებით“ გვარდებოდა. . . ერთიცაა და აუჩქარებლად მოვაბიჯებ ტანჯული დედაქალაქის ერთერთ მთავარ ქუჩაზე და ნაცნობი მეფეთება. ეს იცით როგორი ნაცნობია? სხვა დროს გვერდით რომ გაუვლი და ერთმანეთს სიტყვიერად კი არა, თავის დაქნევით რომ მიესალმებით და ღიმილით რომ მოიკითხავთ. ნურას უკაცრავად! ახლა  გადამეხვია. აბა დავით როგორ ხარ და რას შვრები, შენი ჭირი მე და შენ გენაცვალე, სახლში რას შვრებით, ხომ კარგად? (ოჯახის წევრების სახელები არ იცის, მაგრამ მაინც გულიანად მაბარებს მოკითხვას). ყველაფერი რო რიგზე ვერ იყო ვხვდებოდი, მაგრამ მიზეზამმდე შორს ვიყავი – სამი შანსი რომ მოგეცათ, თავის მინიშნებებით, მაინც ვერ მივხვდებოდი. თქმა არ დამჭირვებია, მოკითხვიდან თვითონვე გადავიდა საქმეზე: „მე და სოსოს ჩხუბი გვაქვს“. ისე, რომ იცოდეთ ეს სოსო ვინაა – არ ვიცი.
–         ჰოო? რა მოხდა? ვისთან? – დავინტერესდი (ვითომ)
–         აი, მესნი ახვრები არიან რა
–         ჰოო? – არადა ძაან მკიდია მაგ დროს ეს მესნი ახვრები (რომლებიც შეიძლება სულაც არ არიან ახვრები), რას უზამენ ამას და სოსოს (რომელიც არც კი ვიცი ვინ არის)
–         უნდა გამომყვე დავით რა, კაცურად, სხვა გზა არაა.
რა უნდა მექნა? თქვენ რას იზამდით? – გავყევი, რაღა. თან გზაში ვეკითხები:
–         სად არიან? სად უნდა ჩავიდეთ?
ამ შეკითხვაზე ჩემი ნაცნობი მისახელებს ადგილს – რაღა მანდ გიჩხუბია და რაღა პროკურატურის შენობის ეზოში. ან კიდევ უარეს ადგილას – შიგ პროკურატურის შენობაში.
მეც კაი ძველი ბიჭივით რჩევას ვაძლევ ამ ჩემს ნაცნობს: „მოდი ცოტა მყუდრო ადგილას ვილაპარაკოთ, მე მაღლა ავალ და იმათაც აუხსენი და ამოიყვანე რა“
შედეგად თურმე ეს იდიოტი ჩემი  ნაცნობი ჩადის იქ და „მესნი ახვრებს“ ეუბნება დათო გორგილაძე გიბარებთო. იდიოტია აბა ვინ არის?
გავიხედე და მოდიან: ეს იდიოტი, საცოდავი სოსო და მგლების „შაიკა“. იცით როგორი ტიპები? თავგადაპარსულები, ზაფხულშიც რო თბილად აცვიათ – ტყავის „კურტკები“ და შინგნით რო აბრეზებს და „დუბინკებს“ მალავენ.
მივხვდი ტრაკისკენ იყო ჩემი საქმე. „ვის დაკარგვია ეს სოსო? ან ვინაა საერთოდ? იცნობ? რა გინდოდა რო მოდიოდი? ახლა რო დაგალილავენებ მერე სოსომ გიმკურნალოს, „ტოჟე მნე რობინ გუდ ბლიად“ – ვეუბნები ჩემს თავს. ჰოდა ის ისაა მგონია რო წიხლ ქვეშ გამიფენენ ამ ორთან ერთად, რო „გლავარი“, ყველაზე მგელი,  მომმართავს:
–         დავით, იზვინი ძმაო რო შეგაწუხეთ, პატარა გაუგებრობაა, მეტი არაფერი.
–         ოპააააააააა, მაგარ პონტში ვააარ, ვიღაცაში ვეშლები (ოღონდ ეს ვიფიქრე, არ მითქვამს)
მე უცებ ცალი თვალი მოვჭუტე, ანუ იმიჯი შევიქმენი, რო რომელიღაც თავანის ჩაბარების დროს „ხიპიში“ აიწია და ვიღაც ჩათლახმა დამიზიანა. ჰოდა შევიფერე და შევიფერე. გავუშვი და გავუშვი.
წავიდა იქ „ვზროსლი ძმის“ დარიგებები: „მეორედ არ დავინახო იჩხუბოთ“, „აბა ხელი ჩამოართვით და გადაკოცნეთ“, „გულში არაფერი ჩაგრჩეთ“, „ამის მერე სხვა რო მოვიდეს სხვას ერთად უნდა ეომოთ ბიჭო“ . . .
რამდენიმე თვის შემდეგ, უკვე სათვალიანი და მკლავქვეშ წიგნებამოჩრილი ისევ მივუყვები მრავალჭირნახადი თბილისის ქუჩას. უცებ ის ტიპი იჩითება, „გლავარი“ და  მესალმება: „გაუმარჯოს დავით“.
–         რას შვრები, როგორ ხარ?
–         რა ვიცი აბა. ჩვენ კონფერენციაზე გამოვდიოდით ერთად არა? მაქედან ვიცნობთ ერთმანეთს  – ღმერთი, რჯული ვერ ვიცანი, მოწესრიგებულად ეცვა.
პასუხს ვერ მცემს, დადებილებული მიყურებს. . .
რას ფიქრობდა ნეტაი ჩემზე? ალბათ გაიფიქრა „მასკიროვკა აქვსო“ ან . . . ან რა ვიცი ახლა მე იმან რა გაიფიქრა.
გნებავთ რუსუდანი დაუძახეთ, გნებავთ მაკა
სად მთავრდება რეალობა და იწყება მტკვრის მარჯვენა სანაპირო
ნ ი კ ა
« აგვისტო   ნოე »
"დაბლობები" LSD აბრაამ ლინკოლნი ადამიანური ფაქტორი ამერიკა ამოს ოზი ბაირონი ბერნარდ შოუ ბილიარდი გაბრიელ გარსია მარკესი დათა თუთაშხია დედოფალი დენიელ დეი ლიუისი დორის ლესინგი ერევნის ხსნარი ვიღაცამ გუგულის ბუდეს გადაუფრინა ისაბელ ალიენდე ისრაელი კაბა-შარვალი კამილო ხოსე სელა კანადა კარელ ჩაპეკი კენ კიზი კინოაკადემია კლინტ ისტვუდი ლათინური ამერიკა ლუიჯი პირანდელო მაგიური რეალიზმი მარგარეტ ეტვუდი მარტოობის 100 წელიწადი მატია პასკალი მეზრვაურის სიმღერა მეთ დეიმონი მილოშ ფორმანი მკვდარი პოეტების საზოგადოება მორგან ფრიმანი მსახიობი ნარიო ვარგას ლიოსა ნელსონ მანდელა ნინია კაკაბაძე ნობელის პრემია ოსკარი პადერევსკი პასკუალე დუარტე პინოჩეტი პოლიტიკა ჟან კლოდ ვან დამი ჟან მარი გუსტავ ლე კლეზიო ჟურნალისტიკა რაგბი რობინ უილიამსი რობ მარშალი რომეო სამხედრო გადატრიალება სანტა ბარბარა სასამართლო სოფი ლორენი სუპერ მარიო ტრანსილვანია ტრეილერი ტრუმენ კაპოტე უოლტ უიტმენი ფილმი ფსიქიატრიული საავადმყოფო ქალთა ემანსიპაცია ქალის თეძოები ყვითელი კორპუსი შავკანიანი შეილოკი შექსპირი ძვირფასი წიგნი ჭაბუა ამირეჯიბი ჯოის კეროლ ოუტსი ჰემინგუეი
ირაკლი აბაშიძე კომენტარი “მკვდარი პოეტების საზოგა… ჩანაწერზე
mariam კომენტარი “მკვდარი პოეტების საზოგა… ჩანაწერზე
ittornike კომენტარი and the oscar goes to . .… ჩანაწერზე
tamojelia კომენტარი სად გადამალეს ბენდუქიძე?! ჩანაწერზე
Kate კომენტარი მეორადი კევები ჩანაწერზე
Kate კომენტარი სად მთავრდება რეალობა და იწყებ… ჩანაწერზე
Kate კომენტარი რუსული ხიზილალას გემო ჩანაწერზე
www.alleyboy.com კომენტარი რუსული ხიზილალას გემო ჩანაწერზე
dianths.com კომენტარი რუსული ხიზილალას გემო ჩანაწერზე
Britax boulevard 70 კომენტარი რუსული ხიზილალას გემო ჩანაწერზე
container shipping t… კომენტარი მეორადი კევები ჩანაწერზე
search engine regist… კომენტარი სად გადამალეს ბენდუქიძე?! ჩანაწერზე
medical negligence l… კომენტარი მეორადი კევები ჩანაწერზე
social media proposa… კომენტარი მეორადი კევები ჩანაწერზე
social media marketi… კომენტარი მეორადი კევები ჩანაწერზე
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 206 other followers
Already have a WordPress.com account? Log in now.